ᱥᱴᱮᱯᱷᱤ ᱜᱨᱟᱯᱷ

ᱥᱴᱮᱯᱷᱟᱱᱤ ᱢᱟᱨᱤᱭᱟ "ᱥᱴᱮᱯᱷᱤ" ᱜᱨᱟᱯᱷ (ᱡᱚᱨᱢᱟᱱ ᱯᱩᱥᱴᱟᱹᱣ : [ˈʃtɛfiː ˈgʁa:f];ᱡᱟᱱᱟᱢ ᱑᱔ ᱡᱩᱱ᱑᱙᱖᱙) ᱫᱚ ᱡᱚᱨᱢᱟᱱ ᱨᱤᱱᱤᱡ ᱢᱤᱫ ᱯᱮᱥᱟᱫᱟᱨ ᱟᱭᱟᱨ ᱴᱮᱱᱤᱥ ᱠᱷᱮᱞᱚᱱᱰᱤᱭᱟ ᱠᱟᱱ ᱛᱟᱦᱮᱸᱫ ᱾ ᱟᱡ ᱡᱮᱜᱮᱛ ᱨᱮ ᱑ᱞᱩ ᱴᱷᱟᱶ ᱟᱢᱮᱴ ᱥᱟᱶ ᱒᱒ᱜᱚᱴᱟᱝ ᱮᱠᱞᱟ ᱜᱨᱟᱱᱰ ᱥᱞᱟᱢ ᱴᱟᱭᱴᱮᱞ ᱮ ᱫᱟᱲᱮ ᱞᱮᱱ ᱛᱟᱦᱮᱸᱫ᱾  ᱟᱡᱟᱜ ᱒᱒ ᱜᱚᱴᱟᱝ ᱮᱠᱞᱟ ᱴᱟᱭᱴᱮᱞ ᱠᱷᱟᱹᱛᱤᱨ ᱠᱩᱲᱤ ᱦᱚᱯᱚᱱ ᱢᱩᱫ ᱨᱮ  ᱑᱙᱖᱘ ᱥᱟᱞ ᱨᱮ ᱳᱯᱮᱱ ᱡᱩᱜ ᱮᱛᱚᱦᱚᱵ ᱮᱱ ᱛᱟᱭᱚᱢ ᱥᱮᱨᱮᱱᱟ ᱣᱤᱞᱤᱭᱚᱢᱥ (᱒᱓) ᱢᱟᱨᱜᱟᱨᱮᱴ ᱠᱳᱨᱴ (᱒᱔)  ᱛᱟᱭᱚᱢ ᱛᱮᱥᱟᱨ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱑᱙᱘᱘ ᱥᱟᱞ ᱨᱮ ᱟᱡ ᱢᱤᱫ ᱥᱮᱨᱢᱟ ᱨᱮ ᱔ᱭᱟᱹ ᱜᱨᱟᱱᱰᱥᱞᱟᱢ ᱥᱟᱶ ᱚᱞᱚᱢᱯᱤᱠ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱠᱟᱛᱮᱫ ᱥᱚᱱᱟ ᱥᱞᱟᱢ( Golden Slam ) ᱫᱟᱥᱮ ᱟᱠᱟᱱ ᱯᱩᱭᱞᱩ ᱟᱨ ᱮᱠᱞᱟ ᱠᱷᱮᱞᱚᱱᱰᱤᱭᱟᱹ ᱥᱟᱡᱟᱣ ᱮᱱᱟ. ᱚᱱᱟ ᱵᱟᱫ ᱟᱡ ᱥᱩᱢᱩᱝ ᱜᱮ ᱚᱱᱠᱟᱱ ᱜᱷᱮᱞᱚᱱᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱡᱚᱛᱚ ᱜᱨᱟᱱᱰ ᱥᱞᱟᱢ ᱯᱩᱯᱩᱱ ᱫᱷᱟᱣ ᱮ ᱫᱟᱲᱮ ᱟᱠᱟᱱᱟ ᱾

ᱡᱟᱦᱟᱸᱛᱤᱥᱚᱜ ᱠᱷᱚᱱ ᱳᱢᱮᱱᱥ ᱴᱮᱱᱤᱥ ᱟᱥᱳᱥᱤᱭᱮᱥᱚᱱ (   Women's Tennis Association (WTA) )ᱟᱨ ᱟᱥᱳᱥᱤᱭᱮᱥᱚᱱ ᱚᱯᱷ ᱴᱮᱱᱤᱥ ᱯᱨᱚᱯᱷᱮᱥᱚᱱᱟᱞ ᱨᱮᱸᱠᱤᱜ ᱵᱮᱵᱚᱥᱛᱟ ᱮᱛᱚᱦᱚᱵ ᱟᱠᱟᱱᱟ ᱚᱱᱟ ᱚᱠᱛᱚᱠᱷᱚᱱ ᱜᱨᱟᱯᱷ ᱦᱩᱭᱩᱜ ᱠᱟᱱᱭ ᱠᱚᱲᱟ ᱠᱩᱲᱤ ᱢᱩᱫ ᱨᱮ ᱮᱠᱞᱟ ᱟᱨ ᱯᱩᱭᱞᱩ ᱠᱷᱮᱞᱚᱱᱰᱤᱭᱟ ᱡᱟᱦᱟᱸᱭ ᱡᱚᱛᱚ ᱠᱷᱚᱱ ᱡᱤᱞᱤᱧ ᱓᱗᱗᱗ ᱦᱟᱯᱛᱟ ᱞᱟᱹᱜᱤᱫ ᱯᱩᱭᱞᱩ ᱴᱷᱟᱶ ᱨᱮ ᱛᱟᱦᱮᱸᱞᱮᱱᱟᱭ ᱾ ᱟᱡ ᱟᱡᱟᱜ ᱜᱷᱮᱞᱚᱱᱰ ᱡᱤᱭᱚᱱ ᱨᱮ ᱑᱐᱗ ᱜᱚᱴᱟᱝ ᱮᱠᱞᱟ ᱴᱟᱭᱴᱮᱞ ᱮ ᱟᱢᱮᱴ ᱟᱠᱟᱫᱼᱟ ᱾ ᱢᱟᱨᱴᱤᱱᱟ ᱱᱟᱵᱷᱨᱟᱛᱤᱞᱳᱵᱷᱟ (᱑᱖᱗ ᱴᱟᱭᱴᱮᱞ) ᱟᱨ ᱠᱨᱤᱥ ᱮᱵᱷᱚᱨᱴ (᱑᱕᱗ ᱴᱟᱭᱴᱮᱞ) ᱛᱟᱭᱚᱢ  WTA ᱦᱟᱜ ᱚᱞ ᱴᱟᱭᱤᱢ ᱛᱟᱹᱞᱠᱟᱹᱨᱮ ᱛᱮᱥᱟᱨ ᱴᱷᱟᱶ ᱨᱮ ᱢᱮᱱᱟᱭᱟ ᱾ ᱟᱡ ᱟᱨ ᱢᱟᱨᱜᱟᱨᱮᱴ ᱠᱳᱨᱴ ᱦᱩᱭᱩᱜ ᱠᱟᱱᱟᱠᱤᱱ ᱵᱟᱨᱭᱟ ᱜᱷᱮᱞᱚᱱᱰᱤᱭᱟᱹ ᱡᱟᱦᱟᱸᱭ ᱠᱚᱲᱟ ᱠᱩᱲᱤ ᱢᱩᱫ ᱨᱮ ᱢᱤᱫ ᱥᱮᱨᱢᱟ ᱨᱮ ᱯᱮᱭᱟ ᱜᱨᱟᱱᱰᱥᱞᱟᱢ ᱢᱚᱬᱮᱫᱷᱟᱣ ᱠᱤᱱ ᱫᱟᱲᱮ ᱟᱠᱟᱱᱟ (᱑᱙᱘᱘,᱑᱙᱘᱙,᱑᱙᱙᱓,᱑᱙᱙᱕ ᱟᱨ ᱑᱙᱙᱖) ᱾

ᱜᱨᱟᱯᱷ ᱠᱷᱮᱞᱚᱱᱰ ᱨᱮᱱᱟᱜ ᱵᱷᱟᱹᱜᱤ ᱡᱤᱱᱤᱥ ᱫᱚ ᱟᱡ ᱥᱟᱱᱟᱢ ᱞᱮᱠᱟᱱᱟᱜ ᱠᱳᱨᱴ ᱨᱮᱱ ᱠᱷᱮᱞ ᱫᱟᱲᱮᱭᱟᱜ ᱟᱭ, ᱩᱥᱟᱹᱨᱟ ᱡᱟᱸᱜᱟ ᱟᱨ ᱥᱚᱠᱛᱚ ᱟᱠᱟᱱ ᱯᱷᱳᱨ ᱦᱮᱸᱰ ᱰᱨᱟᱭᱤᱵᱷ ᱾ᱟᱡᱟᱜ ᱵᱮᱥ ᱞᱟᱭᱤᱱ ᱠᱷᱚᱱ ᱛᱩᱯᱩᱫ ᱞᱮᱠᱟ ᱠᱷᱮᱞᱚᱱᱰ ᱱᱟᱦᱟᱜ ᱡᱩᱜ ᱠᱷᱮᱞᱚᱱᱰᱤᱭᱟᱹ ᱚᱱᱟ ᱜᱮᱠᱚ ᱯᱟᱸᱡᱟ ᱮᱫᱼᱟ ᱾

 ᱟᱡ ᱛᱩᱨᱩᱭ ᱜᱚᱴᱟᱝ ᱯᱨᱮᱱᱪ ᱚᱯᱚᱱ ᱴᱟᱭᱴᱮᱞ ᱮ ᱫᱟᱲᱮ ᱟᱠᱟᱱᱟ (ᱮᱵᱷᱚᱨᱴ ᱛᱟᱭᱚᱢ ᱫᱚᱥᱟᱨ) , ᱮᱭᱟᱭ ᱜᱚᱴᱟᱝ ᱣᱤᱢᱵᱮᱞᱰᱚᱱ, ᱯᱩᱱᱭᱟᱹ  ᱚᱥᱴᱨᱮᱞᱤᱭᱟᱱ ᱚᱯᱮᱱ ᱟᱨ ᱢᱚᱬᱮ ᱜᱚᱴᱟᱝ ᱭᱩ ᱮᱥ ᱚᱯᱮᱱ ᱨᱮᱱᱟᱜ ᱴᱟᱭᱴᱮᱞ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱠᱚᱲᱟ ᱟᱨ ᱠᱩᱲᱤ ᱠᱚᱣᱟᱜ ᱢᱩᱫ ᱨᱮ ᱟᱡ ᱮᱠᱞᱟ ᱠᱷᱮᱞᱚᱱᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱑᱙᱗᱘ ᱥᱟᱞ ᱨᱮ ᱡᱚᱠᱷᱚᱱ ᱭᱩ ᱮᱥ ᱳᱯᱮᱱ ᱨᱮ ᱦᱟᱨᱰ ᱠᱳᱨᱴ ᱮᱛᱚᱦᱚᱵ ᱟᱠᱟᱱᱟ ᱩᱱᱡᱚᱦᱚᱜ ᱠᱷᱚᱱ ᱟᱡ ᱜᱨᱟᱱᱰᱥᱞᱟᱢ ᱮ ᱫᱟᱲᱮ ᱦᱮᱡ ᱟᱠᱟᱱᱟ᱾ ᱵᱷᱤᱲᱟᱹᱣ ᱵᱷᱤᱲᱟᱹᱣ ᱜᱨᱟᱯᱷ ᱜᱟᱥ , ᱦᱟᱥᱟ ᱟᱨ ᱠᱮᱴᱮᱡ ᱠᱳᱨᱴ ᱨᱮ ᱜᱨᱟᱱᱰᱥᱞᱟᱢ ᱮ ᱫᱟᱲᱮ ᱟᱠᱟᱱᱟ ᱟᱨ ᱞᱟᱦᱟᱨᱮ ᱢᱚᱬᱮ ᱜᱚᱴᱟᱝ ᱜᱨᱟᱱᱰᱥᱞᱟᱢ ᱟᱡ ᱜᱟᱥ ᱟᱨ ᱦᱟᱥᱟᱨᱮᱜᱮ ᱫᱟᱲᱮ ᱞᱮᱱᱟᱭ ᱿ ᱜᱨᱟᱯᱷ ᱑᱙᱘᱗ ᱨᱮᱱᱟᱜ ᱯᱷᱮᱨᱮᱸᱪ ᱳᱯᱮᱱ ᱠᱷᱚᱱ ᱑᱙᱙᱐ ᱨᱮᱱᱟᱜ ᱯᱷᱨᱮᱸᱪ ᱚᱯᱮᱱ ᱫᱷᱟᱹᱵᱤᱡ ᱑᱓ᱜᱚᱴᱟᱝ ᱮᱠᱞᱟᱜ ᱦᱟᱜ ᱯᱷᱟᱭᱱᱟᱞ ᱨᱮ ᱥᱮᱴᱮᱨ ᱞᱮᱱᱟᱭ ᱚᱱᱟ ᱠᱷᱚᱱ ᱙ᱜᱚᱴᱟᱝ ᱫᱚ ᱡᱤᱛᱠᱟᱹᱨ ᱟᱠᱟᱱᱟ ᱾ᱚᱱᱠᱟ ᱜᱮ ᱑᱙᱘᱘ ᱨᱮᱱᱟᱜ ᱚᱥᱴᱨᱮᱞᱤᱭᱟᱱ ᱳᱯᱮᱱ ᱠᱷᱚᱱ ᱑᱙᱘᱙ ᱨᱮᱱᱟᱜ ᱚᱥᱴᱨᱮᱞᱤᱭᱟᱱ ᱳᱯᱮᱱ ᱫᱷᱟᱹᱵᱤᱡ ᱕ ᱜᱚᱴᱟᱝ ᱥᱤᱸᱜᱤᱞ ᱴᱟᱭᱴᱮᱞ ᱮ ᱫᱟᱲᱮ ᱞᱮᱱᱟ ᱾ ᱟᱨ ᱚᱱᱠᱟ ᱜᱮ ᱑᱙᱘᱘ ᱨᱮᱱᱟᱜ ᱚᱥᱴᱨᱮᱞᱤᱭᱟᱱ ᱳᱯᱮᱱ ᱜᱷᱳᱱ ᱑᱙᱘᱙ ᱨᱮᱱᱟᱜ ᱭᱩ ᱮᱥ ᱳᱯᱮᱱ ᱫᱷᱟᱹᱵᱤᱡ ᱑᱙᱘᱙ ᱨᱮᱱᱟᱜ ᱯᱷᱮᱨᱮᱸᱪ ᱳᱯᱮᱱ ᱵᱟᱫ ᱠᱟᱛᱮᱫ ᱵᱟᱨ ᱠᱮᱞᱮᱱᱰᱟᱨ ᱥᱮᱨᱢᱟ ᱨᱮ ᱟᱨᱮᱞ ᱜᱚᱴᱟᱝ ᱠᱷᱳᱱ ᱤᱨᱟᱹᱞ ᱜᱟᱴᱟᱝ ᱴᱟᱭᱴᱮᱞ ᱮ ᱫᱟᱲᱮ ᱟᱠᱟᱱᱟᱱ᱿ ᱚᱱᱠᱟ ᱛᱮ ᱟᱡ ᱓᱑ ᱜᱚᱴᱟᱝ ᱢᱟᱱ ᱟᱱ ᱮᱠᱞᱟ ᱴᱟᱭᱴᱮᱞ ᱮ ᱫᱟᱲᱮ ᱟᱠᱟᱱᱟ ᱾

ᱜᱨᱟᱯᱷ ᱫᱚ ᱡᱷᱚᱛᱚ ᱚᱠᱛᱚ ᱨᱤᱱᱤᱡ ᱥᱚᱨᱮᱥ ᱴᱮᱱᱤᱥ ᱠᱷᱮᱞᱚᱱᱰᱤᱭᱟᱹ ᱠᱟᱱ ᱛᱟᱦᱮᱸᱫ ᱢᱮᱱᱛᱮᱫ ᱟᱹᱰᱤᱜᱟᱱ ᱜᱟᱹᱠᱩᱲ ᱴᱮᱱᱤᱥ ᱠᱷᱮᱞᱚᱱᱰᱤᱭᱟᱹ ᱠᱚ ᱞᱟᱹᱭᱼᱟ ᱾ ᱵᱚᱵᱨᱚᱛᱤᱞᱳᱵᱦᱟ ᱟᱡᱟᱜ ᱡᱷᱚᱛ ᱠᱷᱳᱱ ᱥᱚᱨᱮᱥ ᱛᱟᱹᱞᱠᱟᱹᱨᱮ ᱥᱴᱮᱯᱷᱤ ᱥᱮᱞᱮᱫ ᱟᱠᱟᱫᱮᱭᱟᱭ ᱿. .  ᱱᱚᱵᱷᱮᱢᱵᱚᱨ ᱒᱐᱑᱘ Tennis.com ᱢᱤᱫ ᱡᱷᱚᱛᱚ ᱚᱠᱛᱳ ᱜᱷᱚᱱ ᱥᱚᱨᱮᱥ ᱜᱷᱮᱞᱚᱱᱰᱤᱭᱟᱹ ᱵᱟᱪᱷᱚᱱ ᱞᱟᱹᱜᱤᱰ ᱢᱤᱰ ᱥᱚᱨᱵᱷᱮ ᱠᱚᱨᱟᱣ ᱞᱮᱫ ᱟᱭ ᱚᱱᱟᱨᱮ ᱥᱴᱮᱯᱷᱤ ᱜᱨᱟᱯᱷ ᱠᱚ ᱯᱩᱭᱞᱩ ᱴᱷᱟᱶ ᱨᱮ ᱛᱟᱦᱮᱱ ᱞᱮᱱᱟᱭ ᱾.

ᱟᱠᱚ ᱫᱤᱥᱚᱢ ᱨᱤᱱᱤᱡ ᱵᱳᱨᱤᱥ ᱵᱮᱠᱚᱨ ᱥᱟᱶ ᱡᱚᱨᱢᱟᱱᱤ ᱨᱮ ᱴᱮᱱᱤᱥ ᱠᱷᱮᱞ ᱨᱮᱱᱟᱜ ᱪᱷᱟᱨᱟᱣ ᱨᱮ ᱟᱡᱟᱜ ᱟᱹᱰᱤᱜᱟᱱ ᱮᱱᱮᱢ ᱢᱮᱱᱟᱜ ᱼᱟ ᱾.

ᱜᱨᱟᱯᱷ ᱡᱚᱠᱷᱚᱱ ᱡᱮᱜᱮᱛ ᱨᱮ ᱨᱮᱱᱠ ᱛᱟᱭ ᱛᱮᱥᱟᱨ ᱴᱷᱟᱶ ᱨᱮ ᱛᱟᱦᱮᱸ ᱞᱮᱱᱟ ᱩᱱᱡᱚᱦᱚᱜ ᱟᱡᱟᱜ ᱠᱷᱮᱞ ᱠᱷᱳᱱ ᱡᱤᱨᱟᱹᱣ ᱮ ᱤᱫᱤ ᱠᱮᱫᱼᱟ ᱾ ᱟᱡ ᱞᱟᱦᱟ ᱨᱤᱱᱤᱡ ᱑ ᱮᱞ ᱠᱷᱮᱞᱚᱱᱰᱤᱭᱟᱹ ᱟᱱᱫᱨᱮ ᱟᱜᱟᱥᱤ ᱥᱟᱶ ᱚᱠᱴᱳᱵᱚᱨ ᱒᱐᱐᱑ ᱥᱟᱞ ᱨᱮ ᱡᱟᱶᱟᱭ ᱮᱱᱟᱭ ᱿ ᱟᱹᱠᱤᱱ ᱨᱤᱱ ᱵᱟᱨᱭᱟ ᱜᱤᱫᱨᱟᱹᱢᱮᱱᱟᱜ ᱠᱤᱱᱟ ᱼᱡᱟᱫᱮᱱ ᱜᱤᱞ ᱟᱴ ᱡᱟᱜ ᱮᱞᱤ ᱿ ᱜᱨᱟᱯᱷ ᱒᱐᱐᱔ ᱥᱮᱨᱢᱟ ᱨᱮ ᱴᱮᱱᱤᱥ ᱦᱚᱞ ᱚᱯᱷ ᱯᱷᱮᱢ ᱨᱮᱠᱚ ᱥᱮᱞᱫ ᱟᱠᱟᱫᱮᱼᱟ ᱾

 ᱟᱬᱜᱟᱛ ᱡᱤᱭᱚᱱ 
ᱥᱴᱮᱯᱷᱟᱱᱤ ᱜᱨᱟᱯᱷ ᱑᱔ ᱡᱩᱱ ᱑᱙᱖᱙ ᱥᱟᱞ ᱨᱮ ᱯᱤᱴᱚᱨ ᱜᱨᱟᱯᱷ ᱟᱨ ᱦᱮᱭᱫᱤ ᱥᱟᱞᱠ ᱛᱤᱠᱤᱱᱟᱜ ᱠᱚᱞᱮ ᱨᱮ  ᱯᱟᱪᱮ ᱡᱚᱨᱢᱟᱱᱤ ᱨᱮᱱᱟᱜ ᱢᱟᱱᱦᱮᱢ, ᱵᱟᱰᱮᱱᱼᱣᱩᱨᱛᱮᱢᱵᱚᱨᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱟᱨᱮ ᱥᱟᱞ ᱩᱢᱮᱨ ᱨᱮ ᱟᱠᱚ ᱯᱩᱲᱥᱟᱹ ᱱᱟᱜᱟᱨ ᱵᱨᱩᱦᱞ ᱛᱮᱠᱚ ᱩᱪᱟᱹᱲ ᱮᱱᱟ ᱾ᱟᱡᱤᱡ ᱢᱤᱫ ᱵᱚᱠᱚ ᱠᱚᱲᱟ ᱢᱟᱭᱠᱮᱞ ᱢᱮᱱᱟᱭᱟ ᱾. ᱟᱡᱤᱡ ᱟᱯᱟᱛ ᱢᱤᱫ ᱥᱚᱨᱮᱥ ᱴᱮᱱᱤᱥ ᱠᱳᱪ ᱮ ᱛᱟᱦᱮᱸ ᱠᱟᱱᱟ ᱠᱟᱴ ᱨᱮᱱᱟᱜ ᱴᱮᱱᱤᱥ ᱨᱟᱠᱮᱴ ᱪᱮᱫᱞᱮᱠᱟᱢ ᱟᱹᱪᱩᱨᱼᱟ ᱚᱱᱟ ᱯᱮ ᱥᱮᱨᱢᱟ ᱨᱤᱱᱤᱡ ᱥᱴᱮᱯᱷᱤ ᱟᱠᱚ ᱚᱲᱟᱜ ᱨᱮᱜᱮ ᱪᱮᱫ ᱟᱫᱮ ᱛᱟᱦᱮᱸᱫ ᱾.  ᱟᱡ ᱯᱩᱱ ᱥᱮᱨᱢᱟ ᱩᱢᱮᱨ ᱨᱮ ᱠᱳᱨᱴ ᱨᱮ ᱠᱷᱮᱞ ᱮ ᱮᱛᱚᱦᱚᱵ ᱠᱮᱫᱼᱟ, ᱢᱚᱬᱮ ᱥᱮᱨᱢᱟ ᱩᱢᱮᱨ ᱨᱮ ᱴᱩᱨᱱᱟᱢᱮᱱᱴ ᱨᱮ ᱥᱮᱞᱮᱫ ᱮᱱᱟᱭ ᱾ ᱟᱡ ᱡᱩᱱᱤᱭᱚᱨ ᱵᱮᱲᱟ ᱴᱩᱨᱱᱟᱢᱮᱱᱴ ᱞᱮᱛᱟᱲ ᱞᱮᱛᱟᱲ ᱮ ᱫᱟᱲᱮ ᱮᱱᱟ , ᱑᱙᱘᱒ ᱥᱟᱞ ᱨᱮ ᱑᱒ ᱟᱨ ᱑᱘ ᱩᱢᱮᱨ ᱠᱚᱣᱟᱜ ᱭᱩᱨᱚᱯᱤᱭᱟᱱ ᱪᱟᱢᱯᱭᱟᱱᱥᱤᱯ ᱮ ᱫᱟᱥᱮ ᱞᱮᱱᱟ ᱾

 ᱱᱚᱣᱟ ᱦᱚᱸ ᱧᱮᱞᱯᱮ 

 WTA Tour records
 Grand Slam (tennis)
 List of WTA number 1 ranked players
 List of female tennis players
 List of tennis tournaments
 List of tennis rivalries
 Tennis records of the Open Era - Women's Singles
 Overall tennis records - Womens's Singles
 Graf–Navratilova rivalry
 Graf–Sabatini rivalry
 Graf–Seles rivalry

 ᱥᱟᱹᱠᱷᱭᱟᱹᱛ